ร้านบัวลอยร้านนี้ทานมานานมากแล้วค่ะ เมื่อก่อนจะเป็นรุ่นคุณแม่ทำตั้งอยู่หน้าหมู่บ้านบางใหญ่ซิตี้ จากนั้นก็เปลี่ยนรุ่นเป็นคุณลูกแล้วก็ย้ายไปหมู่บ้านบัวทองตรงสายเมนปากซอย 17 จอดรถริมถนนและซื้อกลับมาทานที่บ้านค่ะ

ขนมมีหลากหลายให้เลือก แต่เมนูหลักคือบัวลอยไข่หวาน (20.-) ปกติแป้งจะนุ่มหนึบ แต่วันนี้เหมือนแป้งไม่สุก ตรงกลางยังค่อนข้างแข็งๆ แต่น้ำยังหอมใบเตยเหมือนเดิมและหวานกำลังดี มีข้าวโพดและเผือกเพิ่มความอร่อย ส่วนไข่หวานนี่ด้านนอกสุก ด้านในยังเยิ้มๆ อยู่ บอกเลยว่าฟินนน